
    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 204
                                                               13 octombrie 2025
privind aprobarea încheierii protocolului între Administrația Națională „Apele Române” prin Administrația Bazinală de Apă Mureș și Municipiul Sighișoara, în vederea realizării obiectivului de investiții: „DEMOLARE ȘI CONSTRUIRE POD PESTE PÂRÂUL ȘAEȘ, MUNICIPIUL SIGHIȘOARA, JUDEȚUL MUREȘ”

Consiliul Local al Municipiului Sighișoara, întrunit în ședință extraordinară,  

Luând act de proiectul de hotărâre, înregistrat cu nr. 31.326/06.10.2025 şi la Consiliul Local Sighișoara cu nr. 31.814/09.10.2025, de referatul de aprobare, înregistrat cu nr. 31.328/06.10.2025, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

           Ținând cont de prevederile Ordonanței de Urgență a Guvernului nr. 95/2021 pentru aprobarea Programului Național de Investiții ,,Anghel Saligny”, cu modificările și completările ulterioare;

           Având în vedere prevederile Ordinului Ministerului Dezvoltării, Lucrărilor Publice și Administrației nr. 1.333/2021 privind aprobarea Normelor metodologice pentru punerea în aplicare a prevederilor Ordonanței de Urgență a Guvernului nr. 95/2021 pentru aprobarea programului național de investiții ,,Anghel Saligny”, pentru categoriile de investiții de la art. 4 alin. (1) lit. a) - d) din Ordonanța de Urgență a Guvernului nr. 95/2021, cu modificările și completările ulterioare;

Având în vedere Hotărârea Guvernului nr. 907/2016 privind etapele de elaborare şi conţinutul - cadru al documentaţiilor tehnico - economice aferente obiectivelor/proiectelor de investiţii finanţate din fonduri publice, cu modificările și completările ulterioare și a normativelor specifice în vigoare;

           Având în vedere Hotărârea Consiliului Local Sighișoara nr. 142/30.06.2025 privind aprobarea studiului de fezabilitate – S.F. cu elemente de documentație de avizare a lucrărilor de intervenții D.A.L.I., a indicatorilor tehnico - economici și a devizului general pentru obiectivul de investiții: „DEMOLARE ȘI CONSTRUIRE POD PESTE PÂRÂUL ȘAEȘ, MUNICIPIUL SIGHIȘOARA, JUDEȚUL MUREȘ”, aprobat pentru finanțare prin Programul național de investiții „Anghel Saligny”, precum și a sumei reprezentând categoriile de cheltuieli finanțate de la bugetul local pentru realizarea obiectivului;

Dată fiind solicitarea nr. 23.305/21.07.2025 a Municipiului Sighișoara, înregistrată la sediul Administrației Bazinale de Apă Mureș cu nr. 14.865/22.07.2025, Acordul nr. 38.741/22.09.2025 emis de Ministerul Mediului, Apelor și Pădurilor, precum și Împuternicirea nr. DMLH-ELCP/25532/25.09.2025 a Administrației Naționale „Apele Române” pentru realizarea obiectivului de investiții de interes și utilitate publică: „DEMOLARE ȘI CONSTRUIRE POD PESTE PÂRÂUL ȘAEȘ, MUNICIPIUL SIGHIȘOARA, JUDEȚUL MUREȘ”;

           Având în vedere adresa nr. JC/20605/30.09.2025, înregistrată la Municipiul Sighișoara cu nr. 31.133/03.10.2025 prin care Administrația Bazinală de Apă Mureș a transmis Protocolul având ca obiect predarea imobilelor – terenuri din albia minoră a pârâului Șaeș Municipiului Sighișoara spre utilizare în vederea realizării obiectivului de investiție: „DEMOLARE ȘI CONSTRUIRE POD PESTE PÂRÂUL ȘAEȘ, MUNICIPIUL SIGHIȘOARA, JUDEȚUL MUREȘ”; 

           Având în vedere prevederile art. 25 alin. (5) din Legea nr. 107/1996, Legea apelor, cu modificările și completările ulterioare;
Având în vedere Raportul de specialitate al Serviciului Achiziții, Investiții, Fonduri Europene, înregistrat cu nr. 31.329/06.10.2025, prin care se propune aprobarea încheierii protocolului între Administrația Națională „Apele Române” prin Administrația Bazinală de Apă Mureș și Municipiul Sighișoara, în vederea realizării obiectivului de investiții: „DEMOLARE ȘI CONSTRUIRE POD PESTE PÂRÂUL ȘAEȘ, MUNICIPIUL SIGHIȘOARA, JUDEȚUL MUREȘ”;

Având în vedere avizele favorabile ale tuturor comisiilor pe domenii de specialitate;

           În temeiul art. 129 alin. (1), alin. (2) lit. „d” și lit. „e”, alin. (7) lit. „m”, alin. (9) lit. „a” și alin. (14), art. 139 alin. (1) și alin. (3) lit. „f” și a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

     H O T Ă R Ă Ş T E:

Art. 1. Se aprobă încheierea protocolului între Administrația Națională „Apele Române” prin Administrația Bazinală de Apă Mureș și Municipiul Sighișoara în vederea realizării obiectivului de investiții: „DEMOLARE ȘI CONSTRUIRE POD PESTE PÂRÂUL ȘAEȘ, MUNICIPIUL SIGHIȘOARA, JUDEȚUL MUREȘ”, potrivit Anexei, care face parte integrantă din prezenta hotărâre.

Art. 2. Se împuternicește Primarul Municipiului Sighișoara, domnul Ioan - Iulian Sîrbu, împreună cu aparatul de specialitate al primarului, cu semnarea protocolului prevăzut la art. 1 din prezenta hotărâre. 

Art. 3. Cu ducerea la îndeplinire a prevederilor prezentei hotărâri se încredințează Primarul Municipiului Sighișoara, Serviciul Achiziții, Investiții, Fonduri Europene, Direcția Economică, Compartimentul Cadastru și Administrare Terenuri Agricole și Forestiere – Direcția Arhitect Șef și Compartimentul Juridic din cadrul Municipiului Sighișoara și Administrația Națională „Apele Române”, prin Administrația Bazinală de Apă Mureș.

Art. 4. Prin grija doamnei Bizo Anca, Secretar General al Municipiului Sighișoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș și se va aduce la cunoștință publică, prin publicarea pe pagina de internet la adresa www.primariasighisoara.ro. 

PREŞEDINTE DE ŞEDINŢĂ,
  

     Grecu Andrei - Victor                          
                                                                                                         Contrasemnează pentru legalitate
                                    SECRETARUL GENERAL al municipiului,

                                                              Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  2 ex. Serviciul Achiziții, Investiții, Fonduri Europene;

  1 ex. Direcția Economică;

  1 ex. Compartimentul Cadastru și Administrare Terenuri Agricole și Forestiere - Direcția Arhitect Șef;

  1 ex. Compartimentul Juridic;

  1 ex. Administrația Națională „Apele Române”, prin Administrația Bazinală de Apă Mureș.

12 ex.  
B.A.
	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 204/13.10.2025

	Operațiuni efectuate
	Data
ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate
□ simplă         □ absolută
□ calificată

	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


